Kabupaten Nias

Kabupaten Nias nya sebengkah kabupaten ba provinsi Sumatera Utara, Indonesia. Iya ba tisi timur Pulau Nias. Kabupaten tu asal iya mungkur serata pulau nya, tang dikurangka ngagai setengah utara, enggau pemesai 3,495.39 kilometer persegi, berindik ari pengawa numbuhka kabupaten baru Nias Selatan kena 25 Februari 2003. Kandang kabupaten tu dikemit agi enggau penumbuh Kabupaten Nias Utara enggau Kabupaten Nias Selatan sereta kandang mengeri Gunungsitoli mata 29 Oktober 2008. Kenyau ari penyerara Kabupaten enggau perbandaran baru, Kabupaten ti dikurangka nya diatu mungkur 853.44 km2 tanah ba bagi menua timur pulau nya (sebagi ngelingi mengeri tebing tasik Gunungsitoli), lalu ngembuan penyampau tubuh 131,377 iku ba Pengawa Ngitung Penyampau Tubuh taun 2010. lalu 146,672 maya taun 2020; anggar rasmi naka tengan taun 2023 iya nya 146,895 iku orang. Indu nengeri kabupaten tu iya nya Gido. Pelilih menua Kabupaten tu sebedau tu dibagi ari sukut pentadbiran ngagai 32 pelilih menua (kecamatan). Taja pia, berindik ari pengawa numbuhka kena 29 Oktober 2008 Kabupaten Nias Utara baru, Kabupaten Nias Barat enggau mengeri Gunungsitoli ke baru merdeka, Kabupaten Nias ke agi tinggal semina ditumbuhka ari semilan pelilih menua, taja pan pelilih menua kesepuluh (Sogaeadu) ditumbuhka dalam taun 2012. sebagi ari pelilih menua Gido. Pelilih menua tu dijadualka di baruh tu enggau pemesai sida (dalam km2) enggau Pengawa Ngitung Penyampau Tubuh taun 2010 sereta ba taun 2020, beserumbai enggau anggar penyampau tubuh naka tengan taun 2023 Jadual nya mega nyengkaum endur palan pentadbiran pelilih menua, penyampau kampung pentadbiran (semua nya diklas nyadi desa menua pesisir) ba tiap pelilih menua, enggau kod pos iya. Nota: (a) penyampau tubuh Pelilih Songaeadu dalam taun 2010 disengkaum enggau penyampau ungkup Pelilih Gido (ari nya iya dibagi dalam taun 2012). Kereban sanding